بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش روسیانین خاریجی ایشلر ناظیری سرگئی لاورووا "تاخیل سازیشی"نین برپاسی اوچون کونکرت آددیم‌لارین یئر آلدیغی مکتوب عنوانلادیغینی آچیقلاییب.
گوترش بمت-نین نیویورک‌داکی بیناسیندا وئردیگی آچیقلامادا قارا دنیز تاخیل تشببوسونون قیدا بازارلارینا و ارزاق تهلوکه‌سیزلیگینه چوخ مهم تحفه لر وئردیگینه دقت چکه‌رک، تشببوسون برپاسی‌نین خصوصیله اینکیشاف ائتمکده اولان اؤلکه‌لر اوچون واجیب اولدوغونو وورغولاییب.
گوترش روسیانین تشببوسله باغلی شیکایت و طلب‌لرینی ده نظردن کئچیردیک‌لرینی قئید ائده‌رک دئییب:
"روسیانین خاریجی ایشلر ناظیری لاورووا مکتوب عنوانلایا‌راق، قارا دنیز تاخیل تشببوسونون یئنی‌لنمه‌سی ایله باغلی کونکرت تکلیف‌لری تقدیم ائتدیم.
یئنی موقاویله ثابت اولما‌لی‌دیر. بحران‌دان بحرانا دوغرو سوروک‌لنن و همیشه‌لیک دایان‌دیریلان تشببوس ایستمیریک. ایشله‌ین و فایدا‌لی اولان تشببوسو دستکلییریک. تقدیم ائتدیگیم تکلیف‌لر روسیا ارزاق و گوبره‌لری‌نین قلوبال بازارلارا داها افکتیو و صرفه‌لی قیمت‌لرله چیخماسینی تامین ائتمک مقصدی داشیییر".
آنتونیو گوترش بؤیوک سعی‌لرله مثبت نتیجه الده ائدیله بیله‌جگینی و بونون ایجما‌لاردا ارزاق تهلوکه‌سیزلیگی‌نین تامین ائدیلمه‌سی اوچون واجیب اولدوغونو دا وورغولاییب.
